Torrillas

Este articlo trata sobre Torrillas. Pa atros emplegos de los toponimos Torrellas, Torrillas u Turrillas se veiga Torrillas (desambigación).

Torrillas (Torrijas en castellano) ye un municipio de la provinvia de Teruel, situau en la comarca de Gúdar-Chabalambre.

La suya población ye de  habitants, en una superficie de 57,34 km² y una densidat de población de  hab/km².

 Cheografía 
Ye situau en la Sierra de Chabalambre, en un pueyo a 1.359 metros d'altaria dencima de lo livel d'a mar, chunto a lo río de Torrillas, tributario de lo río d'Albentosa. Ye a una distancia de 65 km de Teruel, la capital de la suya provincia. Comprende lo casal de Las Corrals.

 Mugas 
Lo suyo termin municipal muga con Manzanera, Abechuela, La Yesa, Arcos de las Salinas y La Puebla de Valverde.

  La Puebla de Valverde  Manzanera Arcos de las Salinas 50px Manzanera  La Yesa Abechuela

 Historia 
En o sieglo XIV feba part d'a seixma d'el Campo de Sarrión,  adintro d'a comunidat d'aldeyas de Teruel.

 Demografía 

 Administración 
 Reparto de concellers 
Eleccions municipals Partiu 1979 1983 1987 1991 1995 1999 2003 2007 2011 Partido Aragonés         2 Partido Popular         1 Total                 3

 Alcaldes 
 Lista d'alcaldes Lechislatura Nombre Partiu politico1979–1980Leonardo Garcés Morte UCD1980-1983Antonio García Rubio1983–1987  1987–1991  1991–1995  1995–1999  1999–20032003–2007 Antonio Gamir Rodríguez Partido Popular2007–2011 Pedro NavarroPartido Aragonés2011-2015Joaquín Durbán López2015–2019Aurora Gil MontolioPartido Popular2019–2023  2023–2027 Maria Ines Villarreal Lopez  Consulta el listado de alcaldes que han sido proclamados en Aragón en Heraldo de Aragón PAR

 Toponimia 
Lo nombre puet venir de lo latín TURRICULA, pero no ye de descartar que tienga relación con toponimos teruelanos derivaus de la radiz TUR comuns en a zona.

Miguel Cortés y López diz en lo Diccionario geográfico-histórico de Espanya:

Por lo que fa a lo castiello y mesón templero, Miguel Cortés y López s'entibocó: no yera en l'actual municipio teruelano, yera en Torija, localidat de L'Alcarria de Guadalachara.

Dimpués de la deseparación d'Exerica de lo concello de Teruel en 1261 los teruelanos quereban recuperar los territorios que d'alcuerdo con lo fuero de 1177 lis correspondeban, y prebaban de fer-lo poblando los territorios que teoricament lis correspondeban. Lo historiador Enric Guinot Rodríguez opina ni Torrillas ni Abechuela existiban en 1261, y que Torrillas y Almansa (nuclio precursor d'Abelluela) son citadas por primera vegada en mayo de 1262 como lugars que lo concello de Teruel heba de repoblar. D'esta traza os teruelanos nombroron mayordombres en un texto en lo que salen unas aldeyas de la zona en litichio con lo Reino de Valencia entre las que trobamos torrillas latinizau:

En atro texto en latín con elementos romances de lo 13 d'octubre de 1273 en lo que lo rei Chaime I alcuerda que lo bestiar de la villa de teruel y las aldeyas suyas pueda trescruzar los termins de Manzanera podemos leyer torrillis:

En un manuscrito con las queixas de los nobles debant de Chaime I en Calatayú (chinero de 1265), en Uesca (febrero de 1265) y en as Corz de Exeya (abril-mayo de 1265) i podemos leyer Torriellas:

Se'n fa mención en lo "Libro de los feitos" de Chaime I:

En "Rationes decimarum Hispaniae (1279-80): Aragón y Navarra" se'n fa mención como Torrillas, la forma precursora de lo toponimo castellano Torrijas, y lo mencionan chunto con lugars de la redolada suya:

Cheronimo Zurita lo menciona como Torrellas en lo Libro III capitol LXXVII de la suya obra Anales de la Corona de Aragón:

En lo Libro de colecta de la pecha de la Comunidad de Aldeas de Teruel (1360-1369) bi ha una mención en Mosqueruela a una muller de Pascual de Torillas y en Cedriellas de Martin Torillas. Encara que ye a man no podemos estar seguros que no se refiera a Torrellas de lo semontano de Moncayo u a Torrillas de La Rioja.

En atros textos medievals relativos a las mugas d'este lugar bi ha referencias a un río Truchiellas, que puet corresponder a l'actual río Torrijas. En los textos medievals de fins de lo sieglo XIV apareixe Torrijas, castellanización fonetica a partir d'un Torrillas. Pareix que como en "Conchiellos", "Variellas" y "Alcanyicello"/"Alcanyiciello" i ha habiu trabucamiento entre los diminutivos -iella (de lo latín -ELLA) y -ella (de lo latín -ICULA). 


La castellanización de lo toponimo (u si no ye castellanización, a lo menos lo cambio de -ll- ta -ch-) ye prou temprana pa que en la Edat Meya exista en Valencia l'apelliu Torriges orichinario d'este lugar, y en lo bispato de Valencia s'escriba en 1293 ecclesie de Torriges.

 Molimentos 
 Ilesia parroquial de los Santos Cosme y Damián, un edificio de lo sieglo XVIII en estilo barroco, con un retablo de lo sieglo XVI.
Ermita de Santa Caterina, sieglo XIII.
Ermita de Santa Margalida, sieglo XIV.
Restas de l'antiga muralla.

 Fiestas 
 Santa Margalida, 20 de chulio.
 Sant Miguel, 29 de setiembre.

 Vinclos externos 
 Concello de Torrillas

 Bibliografía 
 Enric Guinot: Els límits del regne, el procés de formació territorial del País Valencià medieval (1238-1500). Edicions Alfons El Magnànim. 1995
 Miguel Cortés y López: Diccionario geografico-historica de la España antigua. Imprenta Real, 1835.
 A. Canellas López: Fuentes de Zurita. Anales III, 67. Las asambleas de Calatayud, Huesca y Ejea de 1265, Zaragoza, 1978.

 Referencias 

*